ପୌଷ ପୂର୍ଣ୍ଣମୀ ଯାତ୍ରା ପାଇଁ ବୁଢ଼ାପଙ୍କ ଉତ୍ସବମୁଖର\nବଅଁରପାଳ,୨।୧(ଡି.ଏନ.ଏ.)- ବଅଁରପାଳ ବ୍ଲକ ବୁଢ଼ାପଙ୍କ ଗ୍ରାମର ପ୍ରତ୍ୟେକ୍ଷ ଠାକୁରାଣୀ ମା' ଲଙ୍ଗବାଉତୀଙ୍କ ବାର୍ଷିକ ଯାତ୍ରା ଉତ୍ସବ ମଙ୍ଗଳବାରଠାରୁ ଆରମ୍ଭ ହୋଇଛି।\nପୌଷ ପୂର୍ଣ୍ଣମୀ ଯାତ୍ରା ପାଇଁ ବୁଢ଼ାପଙ୍କ ଉତ୍ସବମୁଖର\t January 2nd, 19:25 PM January 2nd, 19:25 PM\nବଅଁରପାଳ,୨।୧(ଡି.ଏନ.ଏ.)- ବଅଁରପାଳ ବ୍ଲକ ବୁଢ଼ାପଙ୍କ ଗ୍ରାମର ପ୍ରତ୍ୟେକ୍ଷ ଠାକୁରାଣୀ ମା' ଲଙ୍ଗବାଉତୀଙ୍କ ବାର୍ଷିକ ଯାତ୍ରା ଉତ୍ସବ ମଙ୍ଗଳବାରଠାରୁ ଆରମ୍ଭ ହୋଇଛି। ଏଥିପାଇଁ ସମଗ୍ର ଗଁା ବେଶ୍ ଉତ୍ସବମୁଖର ହୋଇପଡ଼ିଛି। ରଙ୍ଗିନ୍ ଆଲୋକ ସଜ୍ଜାରେ ଯାତ୍ରାସ୍ଥଳ ଝଲସି ଉଠୁଛି। ପ୍ରଥମ ଦିନରେ ମା'ଙ୍କ ଯାତ୍ରା ଦେଖିବା ପାଇଁ ଆଖପାଖ ଅଞ୍ଚଳରୁ ପ୍ରାୟ ୧୫ ହଜାରରୁ ଊର୍ଦ୍ଧ୍ୱ ଲୋକଙ୍କ ସମାଗମ ହୋଇଥିଲା। ଏହି ଉପଲକ୍ଷେ ସକାଳେ ଦିଅଁଘରେ ପୂଜାର୍ଚ୍ଚନା କରାଯାଇଥିଲା। ପୂର୍ବାହ୍ନରେ ମା'ଙ୍କ ଚଳନ୍ତି ପ୍ରତିମା ଆଲମକୁ ବିଭିନ୍ନ ବାଦ୍ୟବାଜଣା ସହକାରେ ଏକ ବିରାଟ ଶୋଭାଯାତ୍ରାରେ ଗ୍ରାମ ପରିକ୍ରମା କରାଯାଇ ପୀଠସ୍ଥଳୀକୁ ଅଣାଯାଇଥିଲା। ଶୋଭାଯାତ୍ରାରେ ପାଇକ ଖେଳ, ଲଉଡ଼ି ଖେଳ, ଘଣ୍ଟବାଦ୍ୟ, ନାମସଂକୀର୍ତ୍ତନ, ମେଲୋଡି ଶଙ୍ଖୁଆ ସମେତ ବିଭିନ୍ନ ବାଦ୍ୟନୃତ୍ୟ ପରିବେଷଣ ହୋଇଥିଲା। ଶୋଭାଯାତ୍ରା ଆସିବା ବେଳେ ରାସ୍ତା ପାର୍ଶ୍ୱରେ ଗ୍ରାମର ମହିଳାମାନେ ନିଜନିଜ ଅଗଣା ସମ୍ମୁଖରେ ପୂଜାର୍ଚ୍ଚନା କରିଥିଲେ। ପୀଠସ୍ଥଳୀରେ ମା'ଙ୍କ ଆଲମ ପହଞ୍ଚତ୍ବା ପରେ ଅପରାହ୍ନରେ ବଡ଼ପୂଜା ସମ୍ପନ୍ନ ହୋଇଥିଲା। ମାନସିକ ପୂରଣ ନିମନ୍ତେ ବହୁ ଭକ୍ତ ପୀଠରେ ଅଧିଆ ପଡ଼ିବା ସହ ଶିଶୁଙ୍କ ମୁଣ୍ଡନ କରିଥିଲେ। ଯାତ୍ରାରେ ୨୦୦ରୁ ଊର୍ଦ୍ଧ୍ୱ ଦୋକାନ ବଜାର ପଡ଼ିଛି । ଗୁରୁବାର ଏହି ଯାତ୍ରା ଉଦ୍ଯାପିତ ହେବ। ବୁଢ଼ାପଙ୍କ ସରପଞ୍ଚ କାଳିଆ ଦେହୁରୀଙ୍କ ତତ୍ତ୍ବାବଧାନରେ ଯାତ୍ରା କମିଟି କର୍ମକର୍ତ୍ତାମାନେ ଯାତ୍ରା ପରିଚାଳନା କରୁଛନ୍ତି। ଗ୍ରାମବାସୀ ସମସ୍ତ ସହଯୋଗ କରୁଛନ୍ତି। ଶାନ୍ତିଶୃଙ୍ଖଳା ନିମନ୍ତେ ବଅଁରପାଳ ପୋଲିସ ପକ୍ଷରୁ ସୁରକ୍ଷା ବ୍ୟବସ୍ଥା କରାଯାଇଛି।
